na čo sa mám pripraviť, ak chcem požiadať o výmenu vodomera? čo všetko výmena zahŕňa?
výmena vodomerov sa robí zvyčajne spolu vo všetkých bytových jednotkách v dome. naši pracovníci si najprv dohodnú termín výmeny s kontaktnou osobou, ktorá o tom následne informuje vlastníkov bytov. samotná výmena je jednoduchá. demontáž starého a montáž nového vodomeru, samozrejme, aj s tesneniami. technik následne vodomer zaplombuje a zapíše údaje o jeho výmene do montážneho protokolu – typ vodomeru, výrobné číslo a stav, a to pre nový a aj pre demontovaný vodomer. na záver preverí funkčnosť namontovaného vodomeru a vykoná tlakovú skúšku. montážny protokol o výmene vodomerov podpisom potvrdí aj vlastník bytu.
ceny vodomerov sú rozdielne, podľa typu a konštrukcie. cena vodomera s diaľkovým odpočtom pre byt sa pohybuje okolo 25 eur. práve tento typ je výhodný, pretože každoročné odčítavanie stavu spotrebovanej vody je automatické a prebehne na diaľku.